laion/Wikipedia-Exotic huggingface dataset:
Cugir

Cugir (saksa keeles Kudschir, ungari keeles Kudzsir) on linn Rumeenias Transilvaanias Alba maakonnas. Linn asub maakonnakeskusest Alba Iuliast ligikaudu 31 km lõunaedelas. Linna haldusalasse kuulub seitse küla: Bocșitura (Boksiturahavas, Potschitur), Bucuru (Bukuruhavas, Bukur), Călene (Kalenihavas, Kalleney), Fețeni (Fecehavas, Fetzeberg), Goașele (Goaselehavas, Eisenhammer), Mugești (Mugestihavas, Kudschirstallen) ja Vinerea (Felkenyér, Oberbrodsdorf). 2011. aasta rahvaloenduse andmetel oli Cugiri elanikest rumeenlasi 88,81%, mustlasi 3,14% ja teistest rahvust inimesi 1,15%. Rahvus oli teadmata 6,88%-l elanikest. Asulat on esmamainitud 1493. aastal, linnaõigused sai 1968. aastal. Cugir on tööstuslinn. Linna olulisemaid tööstusettevõtteid on Cugiri mehaanikatehas (Uzina Mecanică Cugir), millest 2004. aastal eraldati Cugiri relvatehas (Fabrica de Arme Cugir). Despre Cugir Turismiinfo.
Valdívia

Wanderson Ferreira de Oliveira (tuntud nime all Valdívia; sündinud 4. oktoobril 1994 Jaciaras) on Brasiilia jalgpallur, kes mängib ründava poolkaitsjana Brasiilia kõrgliigaklubis Cuiabá. Aastatel 2007–2012 kuulus ta klubisse Rondonópolis. 2012. aastal liitus ta Internacionaliga. Internacionali meeskonnas debüteeris ta Brasiilia kõrgliigas 6. oktoobril 2013 mängus Fluminense vastu, kui sekkus mängu Otávio asemele. Internacionali meeskonnas hakkas Valdívia enam mänguaega saama 2014. aastal. Brasiilia kõrgliigas lõi ta esimese värava 12. oktoobril 2014, kui kohtuti taas Fluminensega. Aastatel 2014 ja 2015 tuli ta Internacionaliga Rio Grande do Suli osariigi meistriks. 2015. aastal lõi Valdívia Brasiilia kõrgliigas kuus väravat. 2015. aastal oli ta viie väravaga Internacionali suurim väravakütt Copa Libertadoresel, kus Internacional jõudis poolfinaali. Aastatel 2017–2020 oli Valdívia Internacionalist laenul teistes klubides: 2017. aastal Brasiilia kõrgliigaklubis Atlético Mineiro, 2018. aastal Brasiilia kõrgliigaklubis São Paulo ja Saudi Araabia kõrgliigaklubis Al-Ittihad, 2019. aastal Brasiilia kõrgliigaklubis Vasco da Gama ning 2020. aastal Brasiilia esiliigaklubis Avaí. Pärast edukat hooaega Avaís (Brasiilia esiliigas kuus väravat) mängis ta seal veel ühe hooaja. 2022. aasta jaanuaris sõlmis ta üheaastase lepingu Cuiabága. Internacional Campeonato Gaúcho: 2014, 2015 Avaí Campeonato Catarinense: 2021 Cuiabá Campeonato Mato-Grossense: 2022 https://www.transfermarkt.pt/valdivia/profil/spieler/255685 (vaadatud 4.7.2022)
Järveotsa puiestee

Järveotsa puiestee on tänav Viljandi lõunaosas. See saab alguse Vaikuse tänavalt ja suundub edelasse paralleelselt Riia maanteega. Tänava pikkus on 128 m. 2021. aastal kiitis Viljandi linnavalitsus heaks Järveotsa elamurajooni teise etapi krundijaotuse. Teises etapis lisandub üle 60 krundi ning teiste uute tänavate hulgas ka Järveotsa puiestee pikendus. Järveotsa puiestee ühendus Riia maanteega on kavandatud Reinu tee ja Riia maantee ristmikule. Järveotsa puiestee pikendus on puiesteena kavandatud välja ehitada järveäärse terviserajani. "Viljandi linna kohalike teede nimekiri" (PDF). Riigi Teataja. Viljandi Linnavolikogu. 26. detsember 2020. Lisa Viljandi Linnavolikogu 17.12.2020 määrusele nr 98. Vaadatud 06.08.2023. "Järveotsa elamurajooni võib lisanduda üle 60 krundi". Sakala, 12. oktoober 2021
Kaitsemantlimadonna

Kaitsemantlimadonna ehk Madonna Misericordiae ehk Mater misericordiae ('halastuse Ema') ehk Mater omnium ('kõikide ema') on neitsi Maarja ikonograafiline tüüp keskaja ja varauusaja maalikunstis ja skulptuuris. Tüüp tekkis 13. sajandil ja seda viljeldi 16. sajandini eriti Itaalias ja Hispaanias, aga ka Saksamaal, Prantsusmaal ja Madalmaades. Eesti kunstist pole näiteid sellest teada. Maarja on kujutatud ilma Jeesuslapseta, ta seisab ja tema laia mantli all, mida ta võib laialisirutatud kätega hoida ise või hoiavad seda inglid, leiavad kaitset palveasendis inimesed. Mõnel erandjuhul, näiteks Hans Holbeini Darmstadti madonna, hoiab Maarja last käsivarrel. Kunstileksikon. Eesti Klassikakirjastus, 2001
Conservatoire national supérieur d'art dramatique

Conservatoire national supérieur d'art dramatique on Prantsusmaa riiklik teatrikool Pariisis. See on prantsuse grande école. See pärineb 1784. aastal asutatud koolist École royale de chant et de déclamation, kus rääkimine oli muusikute jaoks üsna kõrvaline teema. See seletab ka terminit konservatoorium, mida üldiselt kasutatakse muusikakoolide, kuid mitte draamakoolide kohta. 1806. aastal sai tõlgendus oluliseks. 1946. aastal konservatoorium jagati, võimaldades teatril säilitada 1811. aastal kontserdisaaliks kujundatud Théâtre du Conservatoire ja muusikud liikusid edasi. Konservatoorium kannab oma praegust nime alates 1968. aastast. Jean-Paul Belmondo, prantsuse näitleja Katarzyna Figura, poola näitleja Isabelle Huppert, prantsuse näitleja Jeanne Moreau, prantsuse näitleja, laulja, režissöör ja stsenarist Pariisi Konservatoorium La vente du Conservatoire d'art dramatique de Paris fait grincer des dents Conservatoire national supérieur d'art dramatique Ametlik koduleht
Matuaar

Matuaar (prantsuskeelsest sõnast mattoir) on hammaste või ogadega varustatud tööriist, mida kasutatakse graafikas ja millega saab graveerida otse plaadile (tehnikais nagu kriidimaneer või metsotinto). Kunstileksikon. Eesti Klassikakirjastus, 2001
Syukuro Manabe

Syukuro Manabe (jaapani keeles 真鍋 淑郎 Manabe Shukurō; sündinud 21. septembril 1931 Ehime prefektuuris Jaapanis) on Ameerika Ühendriikides elav ja töötav jaapani meteoroloog ja klimatoloog. Ta on globaalse kliimamuutuse arvutisimulatsioonide pioneer. 2021. aastal anti talle, Klaus Hasselmannile ja Giorgio Parisile Nobeli füüsikaauhind töö eest Maa kliima mudeldamisel ja kliimamuutuste ennustamisel.
Valeria Luiselli

Valeria Luiselli (sündinud 16. augustil 1983 Méxicos) on Ameerika Ühendriikides elav Mehhiko kirjanik. Ta sündis aastal 1983 Méxicos diplomaadi perekonnas ning kasvas üles Costa Ricas, Lõuna-Koreas, Lõuna-Aafrikas ja Indias. Ta lõpetas Mehhiko Rahvusliku Ülikooli filosoofia bakalaureuse- ja Columbia ülikooli doktorikraadiga. Ta tegi tõlkijana koostööd New Yorgi immigratsioonikohtus, et kaitsta Kesk-Ameerika immigrantide lapsi, kes saabusid USA-sse – kogemuse, mille ta valas oma raamatusse "Los niños perdidos" (Sexto Piso, 2016) ("Kadunud lapsed"). Eesti keelde on tõlgitud tema raamat "La historia de mis dientes" (Sexto Piso, 2013), eesti keeles ilmus sarjas "Punane raamat": "Minu hammaste lugu", aastal 2022, tõlkija Mari Laan. 2019 – MacArthuri stipendium 2020 – Folio Prize 2021 – Dublini rahvusvaheline kirjandusauhind Ta elab perega New Yorgis Bronxi linnaosas.
Jaak Kalm

Jaak Kalm (8. veebruar 1941 – 18. jaanuar 2021) oli eesti majandustegelane, Tartu Kolhooside Ehituskontori (Tartu KEK) viimane juhataja. Ta lõpetas 1960. aastal Tartu 8. Keskkooli. Kalm oli Eestimaa Kommunistliku Partei Tartu rajoonikomitee liige. Peale Tartu KEKi sulgemist tegutses Kalm ettevõtjana puidutööstuse valdkonnas. 1989 – Eesti NSV teeneline ehitaja Vahter, Tarmo; Vedler, Sulev (24. oktoober 2007). "Mida tegi peaminister Ansip 20 aasta eest?". Eesti Ekspress. Vaadatud 5. juulil 2022. "Vilistlased". Tartu Forseliuse kool. 3. jaanuar 2022. Vaadatud 5. juulil 2022. "AINULT DELFIS: Katkend Ansipi dokjutustusest: "Ansip püüdis ikka idast tulnud korraldusi hästi täita"". Delfi.ee. 5. aprill 2014. Vaadatud 5. juulil 2022. Pau, Martin (14. veebruar 2001). "Elva serva võib kerkida kaks uut linnakut ligi sajale perele". Tartu Postimees. Vaadatud 5. juulil 2022. Jüri Saar. "Kalmu kirik häirib naabreid". Tartu Postimees, 19. november 2011
Anders Christiansen

Anders Bleg Christiansen (sündinud 8. juunil 1990 Kopenhaagenis) on Taani jalgpallur, kes mängib Rootsi kõrgliigaklubis Malmö ja Taani jalgpallikoondises. Ta alustas klubikarjääri Taani klubis Lyngby BK ning debüteeris hooajal 2008/09 Taani esiliigas. Taani kõrgliigas mängis ta esmakordselt hooajal 2010/11. Aastatel 2012–2015 mängis ta Taani kõrgliigaklubis FC Nordsjælland. 2015. aasta jaanuaris siirdus ta Itaalia kõrgliigaklubisse ChievoVerona, kuid sai seal vähe mänguaega. 2016. aasta jaanuaris sõlmis ta lepingu Malmöga. Aastatel 2016 ja 2017 tuli ta Malmöga Rootsi meistriks. 16. oktoobril 2017 lõi ta 3:1 võidumängus IFK Norrköpingi üle kaks väravat ja andis lisaks väravasöödu. See mäng kindlustas kolm vooru enne hooaja lõppu Malmöle järjekordse Rootsi meistritiitli. 2017. aastal lõi Christiansen Rootsi kõrgliigas viis väravat ja andis seitse väravasöötu ning valiti hooaja lõpus liigahooaja parimaks poolkaitsjaks ja väärtuslikumaks mängijaks. 2018. aasta jaanuaris asus ta mängima Belgia kõrgliigaklubis Gent, kuid sarnaselt ChievoVeronas oldud ajaga ei saanud ta ka seal piisavalt mänguaega. 2018. aasta juulis naasis Christiansen Malmösse. Pärast seda, kui Markus Rosenberg mängijakarjääri lõpetas, määrati Christiansen 2020. aasta juunis Malmö uueks kapteniks. 2020. aastal lõi Christiansen Rootsi kõrgliigas 13 väravat ja tuli Malmöga taas Rootsi meistriks. 2020. aastal valiti Christiansen taas Rootsi kõrgliiga hooaja väärtuslikumaks mängijaks. Malmöga võitis ta neljanda Rootsi meistritiitli 2021. aastal. Taani jalgpallikoondises debüteeris Christiansen 31. jaanuaril 2013 sõprusmängus Mehhiko vastu. Ta kuulus Taani koondisse 2021. aasta Euroopa meistrivõistlustel, kuid üheski mängus ta väljakule ei pääsenud. Malmö FF Allsvenskan: 2016, 2017, 2020, 2021 Svenska Cupen: 2021–22 "Anders Christiansen ny lagkapten i Malmö FF". mff.se. Malmö FF. 5.6.2020. Vaadatud 5.7.2022 https://www.transfermarkt.com/anders-christiansen/nationalmannschaft/spieler/77259 (vaadatud 5.7.2022)
Raadio Duo

Raadio Duo on meediakontserni Duo Media Networksile kuuluv Eesti raadiojaam. Tartu 107,8 MHz & DAB+ Viljandi 93,7 MHz Kuressaare 102,5 MHz Tallinn 90,2 MHz & DAB+ Kesk-Eesti DAB+ Rakvere DAB+ Pärnu 97,5 MHz & DAB+ Eesti raadiojaamade loend Koduleht
Codlea

Codlea (saksa keeles Zeiden, ungari keeles Feketehalom) on linn Rumeenias Transilvaanias Brașovi maakonnas. Codlea asub maakonnakeskuse Brașovi kesklinnast ligikaudu 13 km lääneloodes. 2011. aasta rahvaloenduse andmetel oli Codlea elanikest rumeenlasi 82,59%, mustlasi 5,16%, ungarlasi 2,62% ja teitest rahvustest inimesi 1,16%. Rahvus oli teadmata 8,45%-l elanikest. Saksa ordu rajas aastatel 1211–1225 piirkonda viis kindlust, sealhulgas ka Schwarzburgi kindluse. Schwarzburgi kindlust on ürikutes esmamainitud 1265. aastal. Piirkonda asusid elama saksi kolonistid, kes rajasid oma asula ka Schwarzburgii kindluse juurde. Tatarlased hävitasid kindluse 1345. aastal ja seda ei ehitatud enam uuesti üles. Asulat on nimega "Cidinis" ürikutes esmamainitud 1377. aastal. Codlea sai linnaõigused 1950. aastal. About Codlea Municipiul Codlea Istoric orasul Codlea Codlea Info
Andrew Ridgeley

Andrew John Ridgeley (sündinud 26. jaanuaril 1963) on inglise laulja, laulukirjutaja, muusik ja plaadiprodutsent, kes on tuntud oma loomingu poolest 1980. aastatel ansamblist Wham!.
Boyfriend (Dove Cameroni laul)

"Boyfriend" on Ameerika laulja Dove Cameroni laul, mis avaldati 11. veebruaril 2022 Disruptor Recordsi ja Columbia Recordsi kaudu tema peatselt ilmuva debüütstuudioalbumi juhtsinglina. Laulu kirjutasid Cameron, Delacey, Evan Blair ja Skyler Stonestreet ning produtseeris Evan Blair.
Lupeni

Lupeni (saksa keeles Schylwolfsbach, ungari keeles Lupény) on linn Rumeenias Transilvaanias Hunedoara maakonnas. Linn asub maakonnakeskusest Devast ligikaudu 62 km lõunakagus. 2011. aasta rahvaloenduse andmetel oli Lupeni elanikest rumeenlasi 82,79%, ungarlasi 6,69%, mustlasi 3,29% ja teistest rahvustest inimesi 0,52%. Rahvus oli teadmata 6,69%-l elanikest. Lupenit on esmamainitud 1770. aastal. 1840. aastal algas lähikonnas kivisöe kaevandamine. Lupenis avati esimene kivisöekaevandus 1881. aastal ja asulast kujunes üks olulisemaid kivisöe kaevandamise keskusi Rumeenias. Lupenile anti linnaõigused 1945. aastal, kuid muudeti 1945. aastal uuesti maa-asulaks. Teist korda sai Lupeni linnaõigused 1960. aastal. 2021 Romanian census DESTINATION:ROMANIA/Hunedoara County: Municipalities of Petrosani, Vulcan, Lupeni and Brad[alaline kõdulink] Agerpres, 15. september 2014
Duo 3

Duo 3 (varem Sony Channel) on Eesti telekanal. Duo 3 omanik on Duo Media Networks ning see on Kanal 2 sõsarkanal. 1. aprillist 2021 on telekanali nimi Duo 3.
Ago Elbing

Ago Elbing (9. detsember 1944 – 7. jaanuar 2020) oli eesti poksija. Ta poksis Tallinna Tööjõureservides. Ta sai 1961. aastal Eesti NSV noorte meistrivõistlustel kehakaalus kuni 48 kg 3. koha. Oli kergekaalus (kuni 60 kg) 1966. aastal Eesti NSV meister. Rein Pajur. "Poksi lugu". Tallinn 2018. Lk 542 Ago Elbingi sporditulemused Haud Tallinna Pärnamäe kalmistul
Tanja Fajon

Tanja Fajon (sündinud 9. mail 1971 Ljubljanas) on Sloveenia poliitik (Sotsiaaldemokraadid), 2022. aastast Sloveenia välisminister. Ta lõpetas Ljubljana ülikooli ajakirjanduse erialal. 2005. aastal sai ta Pariisi Ülikoolis magistrikraadi rahvusvahelise poliitika alal. Aastatel 1991–1995 töötas ta ajakirjaniku ning toimetajana raadiojaamas Radio Glas Ljubljana, ajalehes Republika (1993) ja 1995–2009 telekanalis RTV Slovenia. 2009. aastal valiti ta Sotsiaaldemokraatide nimekirjas Euroopa Parlamendi liikmeks. Ta valiti euroopa Parlamenti ka 2014. ja 2019. aastal. 10. oktoobril 2020 valiti ta partei Sotsiaaldemokraadid esimeheks. Alates 1. juunist 2022 on Tanja Fajon Sloveenia välisminister. Tanja Fajon PES. Socialists & democrats Tanja Fajon, Minister of Foreign Affairs Republic of Slovernia SocDems elect party's interim head Tanja Fajon their new leader Slovenian Press Agency (STA), 10. oktoober 2020 Slovenia. Ministries, etc. rulers.org
Lucas Evangelista

Lucas Evangelista Santana de Oliveira (sündinud 6. mail 1995 Limeiras) on Brasiilia jalgpallur, kes mängib poolkaitsjana Brasiilia kõrgliigaklubis Red Bull Bragantino. Aastatel 2009–2012 kuulus ta jalgpalliklubisse Desportivo Brasil. Seejärel liitus ta São Pauloga. Brasiilia kõrgliigas debüteeris ta São Paulo meeskonnas 2013. aasta juunis. Esimese värava lõi ta Brasiilia kõrgliigas sama aasta 11. augustil mängus Portuguesa vastu. 2014. aasta augustis siirdus ta nelja miljoni euro eest Itaalia kõrgliigaklubisse Udinese, kuid seal põhikoosseisu mängijaks ta ei saanud. Hooaja 2015/16 teises pooles oli ta laenul Kreeka kõrgliigaklubis Panathinaikόs ja hooajal 2017/18 Portugali kõrgliigaklubis Estoril Praia. 2018. aasta juulis sõlmis ta viieaastase lepingu Prantsusmaa kõrgliigaklubiga Nantes. Hooajal 2019/20 oli ta Nantes'ist laenul Portugali kõrgliigaklubis Vitória Guimarães. Seejärel läks ta laenule Red Bull Bragantinosse. https://int.soccerway.com/players/lucas-evangelista-santana-de-oliveira/298183/ (vaadatud 5.7.2022)
Kuulkraan

Kuulkraan on õõnsa pöörleva kuuli abil vedeliku voolu reguleerimise seade. Kui kuuli auk on sisselaske- ja väljalaskeavaga ühel joonel, on kraan avatud. Sulgemiseks tuleb käepidet liigutada 90 kraadi, pärast mida muudab kuuli auk suunda ja blokeerib vedeliku liikumise. Sulgemisasend võib olla kas päripäeva või vastupäeva. Kuulkraani lihtne käsitlemine, parandamine ja mitmekülgsus võimaldab seda kasutada nii kodus kui ka tööstustes, toetades rõhku kuni 1000 Baar (ühik) (100 MPa; 15 000 psi) ja temperatuure kuni 400 °C, olenevalt konstruktsioonist ja kasutatud materjalidest. küttesüsteemid jahutussüsteemid joogiveevarustussüsteemid; kuuma vee varustussüsteemid; suruõhusüsteemid; pneumaatika rakendused; hüdraulika rakendused. Korpus ja kõrvalharu on valmistatud messingist. Pesad ja mansett-tihend on valmistatud polütetrafluoroetüleenist (PTFE), mis võimaldab kohandatavust metallpindadel, tagades sisemise ja välimise lekkekindluse. Roostevaba teras Messing Pronks Kroom Titaan Polüvinüülkloriid Ball Valves, Issues and Material Selections for Manufacturing SKS kuulkraanid komponendid, kasutusvaldkond "What is ball valve (Working Principle & Function)". Originaali arhiivikoopia seisuga 17. november 2021. Vaadatud 5. juulil 2022. "Types of Ball Valves". Originaali arhiivikoopia seisuga 20. mai 2022. Vaadatud 5. juulil 2022.
Christopher G. Cavoli

Christopher G. Cavoli on Ameerika Ühendriikide sõjaväelane, maaväe kindral, NATO Euroopa vägede kõrgem ülemjuhataja alates 2022. aasta 1. juulist. "U.S. General, Russia Expert, Assumes NATO Supreme Command In Europe". rferl.org (inglise). Vabadusraadio. 4. juuli 2022. Vaadatud 4. juulil 2022.  Christopher G. Cavoli – pildid, videod ja helifailid Wikimedia Commonsis
AS-44

Sudajev AS-44 (vene keeles Автомат Судаева Avtomat Sudajeva) on Nõukogude Liidu automaatvintpüss, mille konstrueeris 1944. aastal Aleksei Sudajev. Relva toodeti ja katsetati 1945. aastal, kuid kuna Sudajev suri 1946. aastal, lõpetati AS-44 arendamine. 7.62×39mm AK-47 Ründerelv Vene innovatsiooni ajatelg Maschinenkarabiner 42(H) Maschinenkarabiner 42(W) Ründevintpüsside loend PPS-43 Sturmgewehr 44 Natzvaladze, Yury (1996). The Trophies Of The Red Army During The Great Patriotic War 1941-1945. Volume 1. Scottsdale, Arizona: Land O'Sun Printers. Lk 201–208. AS-44 / Internet Movie Firearms Database
Läti linnade loend

Läti linnade loend loetleb Läti linnad. Linnad on paigutatud tähestiku järjekorda lätikeelsete nimede järgi. Linkide sees on sulgudes toodud linnade praegu kasutatavad eestikeelsed nimed. Väljaspool linke on sulgudes toodud ajaloolised eestikeelsed nimed. # A B C D E F G H I J K L M N O P Q R S Š Z Ž T U V W Õ Ä Ö Ü X Y Ādaži Ainaži (Heinaste) Aizkraukle Aizpute Aknīste Aloja Alūksne (Alulinn, Aluliina) Ape (Hopa) Auce Baldone Baloži Balvi Bauska Brocēni Cēsis (Võnnu) Cesvaine Dagda Daugavpils (Väinalinn) Dobele Durbe Grobiņa Gulbene (Kulna) Ikšķile (Üksküla) Ilūkste Iecava Jaunjelgava Jēkabpils Jelgava (Miitavi) Jūrmala Kandava Kārsava Ķegums Ķekava Koknese Krāslava Kuldīga Lielvārde Liepāja (Liibavi) Līgatne Limbaži (Lemsalu) Līvāni Lubāna Ludza (Lutsi) Madona Mazsalaca (Väike-Salatsi) Mārupe Ogre Olaine Pāvilosta Piltene Pļaviņas Preiļi Priekule Rēzekne (Räisaku) Rīga (Riia) Rūjiena (Ruhja) Sabile Salacgrīva (Salatsi) Salaspils Saldus Saulkrasti Seda Sigulda Skrunda Smiltene Staicele Stende Strenči Subate Talsi Tukums Valdemārpils Valka (Läti-Valga) Valmiera (Volmari) Vangaži Varakļāni Ventspils (Vindavi) Viesīte Viļaka Viļāni Zilupe
Louis Zamperini

"Zamp" suunab siia- Horvaatia heliloojate liidu kohta vaata artiklit Horvaatia Heliloojate Liit. Louis Silvie Zamperini (26. jaanuar 1917 – 2. juuli 2014) oli Ameerika Ühendriikide teise maailmasõja veteran ja olümpiasportlane (jooksja). Ta hakkas jooksmisega tegelema keskkoolis ning osales 1936. aasta suveolümpiamängudel, kus ta sai 5000 meetri jooksus kaheksanda koha. Zamperini oli Ameerika Ühendriikide Armee Õhujõudude leitnant. Ta teenis maailmasõjas Vaikse ookeani kohal pommitajana lennukitel Consolidated B-24 Liberator. Tema lennuk läks otsingu- ja päästemissioonil rikki ning kukkus Vaiksesse ookeani. Ta veetis koos kahe meeskonnakaaslasega 47 päeva päästepaadil, kuni ta triivis Jaapani poolt okupeeritud Marshalli Saartele, kus ta kinni peeti. Teda hoiti kahes Jaapani sõjavangilaaris, kus Jaapani sõjaväelased, eriti Mutsuhiro Watanabe, teda kui kuulsat olümpiasportlast piinasid ja peksid. Hiljem hoiti teda vangis söetehases ning pärast pikka vangistust ta vabastati. Pärast sõda olid tal mõnda aega posttraumaatilised stressihäired. Hiljem hakkas ta kristlaseks ja tal kujunesid tugevad uskumused seoses andeks andmisega. Aastast 1952 tegeles ta riskialdis noortega. Zamperinist on kolm eluloofilmi: "Murdmatu" ("Unbroken", 2014), selle järg "Unbroken: Path to Redemption" (2018) ja "Captured by Grace" (2015). Hillenbrand, Laura (2010). Unbroken: A World War II story of survival, resilience, and redemption. New York, NY: Random House. ISBN 978-0-81297-449-2. Hilton, Christopher (2011). Hitler's Olympics: The 1936 Berlin Olympic Games. Troud, Gloucestershire, UK: The History Press. ISBN 978-0-75247-538-7. Lobb, Charles (2006). Torrance Airport. Charleston, South Carolina: Arcadia Publishing. ISBN 978-0-7385-4662-9. Zamperini, Louis; Itria, Helen (1956). Devil at My Heels: The story of Louis Zamperini. E.P. Dutton and Company. ASIN B0018KCZFE. Zamperini, Louis; Rensin, David (2003). Devil at My Heels: A World War II hero's epic saga of torment, survival, and forgiveness. New York, NY: Harper Collins Publishers. ISBN 978-0-06211-885-1. Zamperini, Louis; Rensin, David (2014). Don't Give Up, Don't Give In: Lessons from an extraordinary life. New York, NY: Dey Street Books. ISBN 978-0-06236-833-1. "A stop-by-stop timeline of Louis Zamperini's journey". Originaali arhiivikoopia seisuga 31. märts 2013. Vaadatud 10. jaanuaril 2011. "Zamperini" (PDF). Oral History. Interview.
Mutsuhiro Watanabe

Mutsuhiro Watanabe (jaapani keeles 渡邊睦裕 Watanabe Mutsuhiro; sõjavangide seas hüüdnimega The Bird (inglise keeles 'lind'); 18. jaanuar 1918 – 1. aprill 2003) oli Jaapani sõjaväelane, kes teenis teise maailmasõja ajal mitmes keiserliku armee sõjavangilaagris. Pärast sõda otsisid Ameerika Ühendriikide okupatsiooniväed teda taga sõjakuritegudes süüdistatuna, kuna ta oli sõjavange väärkohelnud. Watanabel õnnestus arreteerimisest pääseda ning kohtus teda süüdi ei mõistetud.
Kasearu

Kasearu on eesti perekonnanimi. 2022. aasta 1. jaanuari seisuga oli Eestis perekonnanimi Kasearu 55 inimesel: 26 mehel ja 29 naisel. Perekonnanimede levikult oli Kasearu meeste puhul 4597. kohal ja naiste puhul 4516. kohal. Perekonnanimi Kasearu oli kõige levinum vanuserühmas 60–64 aastat, kus seda oli 10 000 elaniku kohta 1,14. Nimi oli kõige sagedasem Pärnu maakonnas, kus sellist nime kandis maakonna 10 000 elaniku kohta keskmiselt 2,08 inimest. 19. sajandi algul pandi pärisorjusest vabastamise käigus Järvamaal Järva-Jaani kihelkonna Järva-Jaani ning Koeru kihelkonna Liigvalla mõisavaldades talupoegadele nimeks Kassearro(Kasearu). Nimede eestistamise käigus võeti 1935.–1940. aastal Kasearu uueks nimeks kokku 23 korral, kui loobuti nimedest Kranfeld neljal ning Evart, Kaarenperk, Lootsman ja Pugri kahel juhul. Lisaks loobuti ka nimedest Einholm, Erdmann, Granfeld, Haussmann, Kasberg, Klammer, Krankmann, Kriivel, Nasir, Rosenberg ja Volter. Flo Kasearu, eesti performance- ja fotokunstnik (1985–) Kairi Kasearu, eesti sotsioloog (1980–) Kristjan Kasearu, eesti laulja (1986–) Margus Kasearu, eesti kergejõustiklane (1958–) Toomas Kasearu, eesti sõudja (1962–) Statistikaamet: Nimede statistika (vaadatud 05.07.2022) Onomastika andmebaas. Nimede panemine (algne nimekuju): Kasearu. Onomastika ndmebaas. Nimede eestistamine:(uus nimekuju): Kasearu. Kasearu statistikaameti andmebaasis
Johan Dahlin

Johan Helge Dahlin (sündinud 8. septembril 1986 Trollhättanis) on Rootsi jalgpallur, kes mängib väravavahina Rootsi kõrgliigaklubis Malmö FF. Ta alustas klubikarjääri kodulinnaklubis FC Trollhättan. 2005. aastal liitus ta Norra klubiga Lyn. Norra kõrgliigas debüteeris ta 2006. aastal. Lynis oli ta põhiliselt varuväravavahi rollis. 2008. aastal mängis ta laenul Rootsi kõrgliigaklubiga Trelleborgs. 2009. aasta juulis sõlmis ta lepingu Malmöga. Malmöga tuli ta Rootsi meistriks 2010. ja 2013. aastal. Aastatel 2014–2015 mängis ta Türgi kõrgliigaklubis Gençlerbirliği ja 2015–2017 Taani kõrgliigaklubis Midtjylland. 2017. aastal naasis Dahlin Malmösse. Malmöga on ta tulnud Rootsi meistriks veel ka aastatel 2017, 2020 ja 2021. Rootsi jalgpallikoondises debüteeris Dahlin 24. jaanuaril 2009 sõprusmängus USA vastu. Pärast seda on Rootsi koondises mänginud veel kolmel korral. Malmö FF Allsvenskan: 2010, 2013, 2017, 2020, 2021 Svenska Cupen: 2021–22 Svenska Supercupen: 2013 https://www.national-football-teams.com/player/29912/Johan_Dahlin.html (vaadatud 5.7.2022)  Johan Dahlin – pildid, videod ja helifailid Wikimedia Commonsis
Utšalõ

Utšalõ (vene ja baškiiri Учалы) on linn Venemaal Baškortostani Vabariigis, Utšalõ rajooni halduskeskus. Asub umbes 450 km Ufast kagus Lõuna-Uuralite jalamil. 1939. aastal piirkonnas leitud vase-tsingimaagimaardla juurde rajati 1955. aastal maagirikastustehas, mille juurde tekkis mitu töölisasulat. Asulad liideti ja Utšalõ sai linnaõigused 1963. aastal. 2010. aasta rahvaloenduse andmetel oli Utšalõs 37 788 elanikku, neist 50,2% baškiirid, 26,6% venelased ja 20,9% tatarlased. https://uchaly.bashkortostan.ru/